Iulius Caesar Vanini
Iulius Caesar Vanini Res apud Vicidata repertae: Nativitas: 1585; Taurisianum Obitus: 9 Februarii 1619; Tolosa Lucilius Vanini (natus Taurisani anno 1585; mortuus ab Ecclesia Catholica damnatus Tolosae 9 Februarii 1619), se in libris Iulium Caesarem Vaninum (Italiane Giulio Cesare Vanini) appellans, fuit philosophus, medicus, naturalista, et cogitator liber Italicus, qui unus ex primis fautoribus libertinismi intellectualis fuit. Inter primos cogitatores recentiores fuit qui universum putaverunt entitatem omnino per leges naturales gubernatam (notio determinismi nomologici). Primus praeterea fuit ex fautoribus notionis homines sese ex simiis evolvisse. Per Inquitionem, capitali damnatus ratione atheismi et supplicium igni die 9 Februarii 1619 perfectum est.